Đuro Basler
<s>Đuro Basler, jugoslavenski i bosanskohercegovački historičar, arheolog i konzervator, rođen je u Sijekovcu kod Bosanskog Broda, 6. marta 1917. godine.</s><s>Umro je u Sarajevu 3. februara 1990. godine.</s><s>Sahranjen je na Gradskom groblju u Bosanskom Brodu.</s>

<s>Osnovnu školu i gimnaziju završio je u Slavonskom Brodu.</s><s>Studirao je arhitekturu, a zatim arheologiju u Ljubljani i na Filozofskom fakultetu u Zagrebu, gdje je i diplomirao 1956. god.</s><s>Disertaciju o paleolitičkim kulturama u jadranskoj regiji obranio je 1979. u Zadru.</s>

<s>Od 1950. do 1959. radi kao konzervator arheoloških spomenika u Zavodu za zaštitu spomenika kulture Bosne i Hercegovine.</s><s>U to vrijeme obavljao je i opsežna rekognosciranja terena u Bosni i Hercegovini i time znatno doprinijeo upoznavanju njene arheološke topografije.</s><s>Također je poduzimao niz važnih iskopavanja paleolitskih nalazišta, posebno u dolinama sjevernobosanskih rijeka Ukrine, Usore i Bosne (Crkvina u Makljenovcu, Kulaši, Ljupljanica kod Dervente i Odžak).</s>

<s>Od  1960. radi kao arheolog u Zemaljskom muzeju u Sarajevu, gdje je osnovao istraživački centar za kulture paleolita i mezolita.</s><s>Od osobite su važnosti njegovi istraživački radovi u nalazištu Badanj kod Stoca (od 1976), gdje je, osim bogatih nalaza materijalne kulture, otkrio i umjetničke gravure pračovjeka na stijeni.</s><s>U brojnim radovima obrađivao je arheološka i kulturno-historijska pitanja od paleolita do srednjeg vijeka.</s><s>Posebno su važne njegove sinteze koje se odnose na paleolit, na arhitekturu kasne antike i na heraldičku srednjovjekovnu umjetnost u Bosni i Hercegovini.</s>

<s>Stručni radovi 
 Paleolitska nalazišta u Bosni i Hercegovini, Glasnik Zemaljskog muzeja u BiH, 1963.</s><s>Arheološki lokalitet Crkvina kod Makljenovca
 Gradine i njihova zaštita
 Crvena stijena, Zbornik radova profesora i saradnika Pedagoške akademije u Nikšiću, 1975–1976.</s><s>Orfički elementi u simbolici stećaka, Dobri Pastir, 1975.</s><s>Rimski metalurški pogon i naselje u dolini Japre, Glasnik Zemaljskog muzeja BiH, 1977.</s><s>Grborezi (suautor Š. Bešlagic), Sarajevo 1964.</s><s>Kasnoantičko doba u Bosni i Hercegovini (u djelu: Kulturna istorija Bosne i Hercegovine od najstarijih vremena do pocetka turske vladavine), Sarajevo 1966.</s><s>Arhitektura kasnoantičkog doba u Bosni i Hercegovini, Sarajevo 1972.</s><s>Das Aurignacien in Bosnien (u djelu: L’aurignacien en Europe), Nice 1976.</s><s>Kršćanska arheologija, 1986</s>

<s>Reference</s>

<s>B</s>

